ວັນທີ 17 ສິງຫານີ້, ຫ້ອງການນາຍົກລັດຖະມົນຕີອິສຣາແອນອອກຖະແຫຼງການວ່າ, ໂດຍຜ່ານການແລກປ່ຽນລະຫວ່າງທ່ານເຢຍ ລາພີດ ນາຍົກລັດຖະມົນຕີອິສຣາແອນ ກັບທ່ານເຣເຊບ ຕາຢິບ ເອີໂດການ ປະທານາທິບໍດີຕູຣາເຄຍ ແລະທ່ານເມຟລຸດ ຄາວູໂຊກລູ ລັດຖະມົນຕີກະຊວງການຕ່າງປະເທດຕູຣາເຄຍ, ສອງປະເທດຕົກລົງຟື້ນຟູການພົວພັນທາງການທູດຢ່າງເປັນທາງການ, ສອງຝ່າຍຈະສົ່ງເອກອັກຄະລັດຖະທູດແລະກົງສູນໄປປະຈຳຢູ່ປະເທດຂອງກັນແລະກັນຄືນໃໝ່.
ວັນທີ 17 ສິງຫານີ້, ຢູ່ນະຄອນຫຼວງອັງກາລາ, ໃນເວລາຈັດກອງປະຊຸມຖະແຫຼງຂ່າວຮ່ວມກັບທ່ານ ຄູລູບາເອັຟ ຊີນເບັກ ລັດຖະມົນຕີກະຊວງການຕ່າງປະເທດກຽກກິດສະຖານທີ່ໄປຢ້ຽມຢາມຕູຣາເຄຍ, ທ່ານ ຄາວູໂຊກລູ ໄດ້ຢືນຢັນວ່າ: ຕູຣາເຄຍໄດ້ຕົກລົງແຕ່ງຕັ້ງເອກອັກຄະລັດຖະທູດໄປປະຈຳຢູ່ອິສຣາແອນແລ້ວ.